**REPUBLIKA HRVATSKA**

**SPLITSKO DALMATINSKA ŽUPANIJA**

**OSNOVNA ŠKOLA KNEZA BRANIMIRA**

**DONJI MUĆ 218, 21203 DONJI MUĆ**

**Tel./fax: 021 652 -114**

**E mail:** **ured@os-kneza-branimira-donjimuc@skole.hr**

**Klasa: 007-04/22-02/22**

**Urbroj: 2180-14-22-01**

**U Donjem Muću, 31.05.2022.godine**

**ZAPISNIK**

**12. SJEDNICE ŠKOLSKOG ODBORA OSNOVNE ŠKOLE KNEZA BRANIMIRA**

**Vrijeme održavanja sjednice:** 31. svibnja2022. godine u 16:00 h.

**Mjesto održavanja**: Osnovna škola kneza Branimira, (matična škola) Donji Muć 218.

**Početak rada sjednice**:16:20 h.

**Prisutni članovi**: Ante Kapitanović, Anđelka Ćuk, Ivan Karin, Ivan Šolić, Vedran Knezović.

**Odsutni članovi**: -

**Bez prava glasovanja na sjednici prisustvuju** : -

Predsjednik, Ante Kapitanović pozdravio je prisutne i otvorio sjednicu Školskog odbora. Utvrdio je da sjednici prisustvuje potreban broj članova Školskog odbora te da Školski odbor može odlučivati i donositi pravovaljane odluke. Izvijestio je kako je tajnik škole, a ujedno i zapisničar sjednice školskog odbora na bolovanju te je jednoglasno usvojeno da zapisnik sjednice vodi Ivan Karin.

**DNEVNI RED:**

1. **Verifikacija zapisnika sa 11. sjednice školskog odbora.**
2. **Donošenje Odluke o imenovanju vršitelja dužnosti ravnatelja u Osnovnoj školi kneza Branimira.**
3. **Razno**

 ***„Dnevni red je nakon provedenog glasovanja jednoglasno usvojen.“***

**Ad. 1)**

Članovi Školskog odbora izjavili su da su suglasni sa zapisnikom s prošle sjednice Školskog odbora te je donesena sljedeća jednoglasna Odluka:

***„Usvaja se zapisnik s jedanaeste sjednice Školskog odbora.“***

**Ad. 2)**

Predsjednik Školskog odbora Ante Kapitanović uvodno je članovima Školskog odbora ponovio kronologiju događanja iz prethodnog perioda na osnovu koje je došlo do potrebe imenovanja vršitelja dužnosti iz tč. 2 Dnevnog reda ove sjednice Školskog odbora. Također, Školski odbor predsjednik je izvijestio o zaprimljenim „***Suglasnostima***“ za imenovanje spomenutog vršitelja dužnosti, koje je pojedinačno i pročitao, a zaključno se radi o slijedećim kandidatima:

1. Dražen Ujević;
2. Mario Blajić;
3. Jelena Marija Bilandžić.

Nakon iznesenog, predstavnik Osnivača, Ivan Karin, zamolio je kratko za riječ te Školskom odboru skrenuo pažnju na stav Osnivača, koji je problemu u Školi pristupio maksimalno ozbiljno i temeljem čega je u prethodnom periodu održan veći broj sastanka u prostorijama SD županije. Sastancima je prisustvovao pročelnik nadležan za rješavanje problematike u Školi, ali o svemu su, zbog važnosti rješavanja problematike, informirane i više instance u hijerarhiji Osnivača. Cilj je žurno iznalaženje rješenja, kako se Škola ne bi našla u svojevrsnoj blokadi, do koje je upravo došlo, a koja bi dodatno eskalirala u slučaju nemogućnosti ovjere i isplate plaća djelatnicima Škole. To je ono što se ne smije dopustiti te je nužno da se danas imenuje vršitelj dužnosti ravnatelja Škole, a do raspisivanja i izbora novog ravnatelja. Također, skrenuta je pažnja i na prethodnog vršitelja dužnosti, koji je izabran iz redova djelatnika Škole, no isti je odstupio nakon tri radna dana. Kako se opisani scenarij ne bi ponovio, Osnivač je iznjedrio kandidata za kojeg smatra da će svojim dosadašnjim znanjem, iskustvom i kompetencijama uspješno provesti potrebne radnje koje slijede te na taj način u nadolazećem periodu omogućiti nesmetano obavljanje djelatnosti Škole, što je krucijalno, kako za djelatnike, tako i za učenike ove škole.

Nakon iznesenog, ustanovljeno je i kako je od predloženih kandidata osobno prisutan samo kandidat Jelena Marija Bilandžić, iako je na prethodnoj sjednici Školskog odbora jednoglasno zaključeno kako je potrebna fizička prisutnost i predstavljanje kandidata prilikom izbora za vršitelja dužnosti.

Ipak, svi kandidati stavljeni su na glasovanje, a rezultati su slijedeći:

1. Dražen Ujević – Za: 1 glas; Protiv: 4 glasa;
2. Mario Blajić – Za: 0 glasova; Protiv: 5 glasova;
3. Jelena Marija Bilandžić – Za: 4 glasa; Protiv: 1 glas.

Nakon provedenog glasovanja predložena Jelena Marija Bilandžić dobila je najveći broj glasova te je sukladno navedenom Školski odbor većinom glasova ukupnog broja članova donio

**O D L U K U**

***„Školski odbor imenuje Jelenu Mariju Bilandžić na mjesto vršiteljice dužnosti ravnateljice u Osnovnoj školi kneza Branimira do imenovanja ravnatelja/ice temeljem provedenog natječaja sukladno zakonskim odredbama. Odluka stupa na snagu danom donošenja.„***

**Ad.3.)**

Predsjednik Školskog odbora izvijestio je članove da je član ovog odbora, gdin. Tomislav Čačija službeno uručio ostavku na članstvo u Školskom odboru. Komentar je predstavnika Osnivača, gdin. Vedrana Knezovića, kako bi kvalitetnije rješenje bilo da je gdin. Čačija ostao dio ovog odbora, barem do raspisivanja javnog natječaja za novog ravnatelja Škole, a ostali članovi složili su se s komentarom.

Na kraju sjednice zamoljen je predsjednik Školskog odbora da organizira da netko od kolega iz Škole sutra, po dolasku na posao, imenovanu v.d. ravnateljice dočeka i uputi u osnovne detalje koji se tiču Škole, što je Predsjednik prihvatio.

**Sjednica završena:** 16:50 h

Zapisničar : Predsjednik Školskog odbora:

Ivan Karin, mag.ing. Ante Kapitanović

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_